XXV.  S. Leonis IX privilegium quo canonicis Ecclesiae Virdunensis omnes eorum possessiones confirmantur.   (Anno 1049.) [Mabill.,  De re diplom.,  Supplem., pag. 99, ex archetypo ecclesiae Virdunensis.]
Author: Leo IX

LEO episcopus, servus servorum Dei, ROTMIRO primicerio canonicae sanctae Mariae principalis Ecclesiae Virdunensis, atque Warmundo decano, et per eos caeteris canonicis, tam praesentibus quam futuris, perpetuam in Domino salutem.

Officii nostri est miseriis et calamitatibus condescendere, et auxilium quod valemus impendere; quia, si in nobis unde procedere debet exemplum pietatis, pietas non invenitur, in quo inveniri debeat nescitur. Redeuntibus igitur nobis a Remense synodo, contigit Virduni hospitari et non laetari, sed potius lacrymari. Respeximus enim crudele urbis excidium, quale nullus possit non dolere hominum. Etenim tyrannorum ingressa civitatem saevitia, totam diruit per dira incendia, qui ignis nec ipsi ecclesiae sanctae Mariae pepercit, sed passim et ubique dominans conflagravit: ex qua conflagratione, inopinato superveniente, instrumenta etiam chartarum vestrarum praebendarum consumpta sunt, ita ut nullum remaneret. Quapropter lacrymabiliter omnes ad vestigia nostra prostrati nostrae apostolicae auctoritatis privilegium vobis postulastis fieri de eisdem praebendis, usibus et salariis vestris, ab antiquis temporibus concessis. Igitur inclinati precibus vestris, per hoc nostrae apostolicae sanctionis privilegium confirmamus et corroboramus vobis vestrisque successoribus in perpetuum easdem praebendas, sub jure ipsius beatissimae Dei Genitricis a fidelibus constitutas ad quotidiana divinorum officiorum servitia. Rerum vero earumdem praebendarum nomina petistis etiam huic privilegio inseri, cum multum privilegium antecessorum nostrorum vobis remanserit, ubi videantur haberi. Sunt autem ista cum bannis et centanis: Lemnia cum ecclesia ad Oschera et duobus mansis et omnibus appendiciis suis; ecclesia ad Domnum-Agericum cum terris; Nuvilleniacum cum ecclesia, molendino et omnibus appendiciis; Usionis curtem ad Pusionem quinque mansos et dimidium cum banno et silva; Superiacum-minorem cum ecclesia et silvis et omnibus appendiciis; Bella-villa cum banno, centana, molendinis et Malberti-monte; ad Ex. dimidius mansus cum molendino et prato; Mons cum banno, centana, ecclesia, molendinis et omnibus appendiciis; Agerici-villa cum banno centana; Berthinea-villa, Porario, Pictavilla; Profundo-rivo et ecclesiis, molendinis omnibusque appendiciis; Monaldi-villa cum banno, centana, ecclesia omnibusque appendiciis; ad Monaldi-villam mansus 1, inter Haldi-curtem et Villare mansus 4; ad Maroam mansi 2; ad Apletium molendinum 1; ad Grossumrubrum medietas unius ecclesiae. Inter Erpeiamcurtem et Soli 7 mansi eum banno et centana; ad Gislahadi-villam mansi 2 cum banno, centana et molendino; ad Erasnidum ecclesia 1; ad Alnidum 1; ad Domnum-Eligium 1; Udesvillare mansus 1; cum dimidio molend. ad Ramisvachum mansus 1; cum banno, centana et aliis terris, vineis et sil is; Laumerengie cum ecclesia et omnibus appendiciis; Aquae-ductus cum ecclesia, silvis et omnibus appendiciis; Stadonis villa cum silvis et omnibus appendiciis; Miseriacum cum ecclesia, molendino, Sumomonte ac Losoni-curte; Arenceium cum silva et prato; Frumisiacum cum Warch et ecclesia omnibusque appendiciis; Domnus-Lupus cum ecclesia et molendinis; ad Sasleium mans. 1; ad Todennam 4 partes unius ecclesiae cum terris, silva et prato; ad Wammam quartam partem unius ecclesiae cum tribus quartariis terrae et prato; ad Milleium septem quartarios terrae cum silva et prato; ad Salmoreium medietatem unius ecclesiae; Lineium cum ecclesia et dimidio molendino; Fontane cum ecclesia et molendino; Haraldi-mons cum ecclesia et omnibus appendiciis; Wandersaltis cum ecclesia et omnibus appendiciis; Merla cum ecclesia, molendino et omnibus appendiciis; Superiacum-majus et Subterior-villa cum ecclesia, molendinis et omnibus appendiciis; Consauradum cum ecclesia, molendinis et omnibus appendiciis; ad Braibannum septem quartarios terrae cum vinea et silva; Moslavilla cum ecclesia, molendino et omnibus appendiciis; Flabasium cum ecclesia; Haudimons cum silvis; ad Junchereium mans. 1, cum banno et centana; Ansellisartum cum ecclesia et omnibus appendiciis; Post-villare cum ecclesia, molend. et omnibus appendiciis; Moreium cum ecclesia et omnibus appendiciis; ad Areium quantum ibi habet cum portu et piscariae; Beslaric cum duabus ecclesiis; ad Haudicurtem mansi 3; ad Balareias mans. 1; medietas silvae sancti Martini et praebendae fratrum, advocationes et altaria de ecclesiis nostris; molendinum super Braceolum in media civitate; Junchereium ante castellum Ramerudis; ad Ars vero mansi. 4 cum 1 quartario, silva, banno, centana, vineis et molendino: quae omnia Dado piae memoriae episcopus Virdunensis Ecclesiae ea conditione cum cummuni consilio comitis Haganonis aliorumque suorum fidelium fratribus habenda dedit, ut quicunque homo sive mulier de omni. Virdunensi episcopatu, cujuscunque beneficii vel de quacunque lege esset, qui in eadem potestate permanere vellet, fratribus perpetualiter esset, et de suo capite unum modium vini persolvisset. Si vero filii aut filiae ex eis procreati ad alias redire voluissent potestates, a villico ejusdem potestatis prosecuti semper persolvissent summam census praenotati: quod ut firmius in perpetuum stare possit, precati sunt eadem lege conditionis a nobis sibi privilegio firmari, sicut praedictus episcopus, quando dederat, facere studuit. Quae omnia superius seriatim notata non solum vobis confirmamus et corroboramus; sed etiam quaecunque a fidelibus Christianis vobis vestrisque successoribus amodo fuerint contributa: statuentes apostolica censura, sub divini judicii obtestatione, ut nulla hominum persona, magna vel parva, cujuscunque sit dignitatis vel ordinis, cujuscunque sit sexus et aetatis, contra hoc nostri apostolici privilegium venire pertentet. Quod qui ausus fuerit, nostri anathematis gladio usque ad dignam satisfactionem sit percussus; qui vero illud observaverit, illaesus et in omni parte inconcussus, divinae benedictionis gratiam mereatur et aeternae vitae particeps efficiatur. Leo papa. Gloria Domini plena est terra. Bene valete. + Data VII Kal. Nov. per manus Petri diaconi bibliothecarii et cancellarii sanctae apostolicae sedis, anno domni Leonis noni papae I, indict. III. Appensa est plumbea bulla cum hac inscriptione: LEONIS PAPAE.

Notes: ( Eston )